Садово (община)

Община Садово се намира в Южна България и е една от съставните общини на област Пловдив.

География

Географско положение, граници, големина 
Общината е разположена в източната част на област Пловдив. С площта си от 192,859 km2 заема 12-о място сред 18-те общините на областта, което съставлява 3,22% от територията на областта. Границите ѝ са следните:
 на запад – община Родопи;
 на север – община Марица и община Раковски;
 на североизток – община Братя Даскалови, област Стара Загора;
 на югоизток – община Първомай;
 на юг – община Асеновград.

Природни ресурси

Релеф 
Релефът на общината е равнинен и слабо хълмист в югоизточната част. Територията ѝ попада в източната част на Пазарджишко-Пловдивското поле на Горнотракийската низина и крайните северозападни части на Хасковската хълмиста област.

На изток от село Ахматово, на границата с община Първомай се намира най-високата точка на общината – 240 m н.в., а североизточно от село Милево, в коритото на река Марица – най-ниската ѝ точка 130 m н.в. По този начин община Садово е една от най-равните общини в България с денивелация на терена от 110 m.

Води 
Основна водна артерия на община Садово е река Марица, която протича по северната ѝ граница от запад на изток, на протежение от 24 km с част от средното си течение. На територията на общината в нея се вливат два по-големи притока: Чепеларска река и Черкезица (Сушица). Чепеларска река протича по границата с община Родопи с най-долното си течение, минава западно от село Катуница и на около 6 km северно от него се влива отдясно в Марица. Река Черкезица (Сушица) навлиза в общината югоизточно от село Болярци, минава покрай селата Богданица и Селци като тече в широка алувиална долина и северозападно от село Поповица също се влива отдясно в Марица.

Населени места 

Общината се състои от 12 населени места. Списък на населените места, подредени по азбучен ред, население и площ на землищата им:

Административно-териториални промени 
 през 1883 г. – преименувано е с. Чешнегир на с. Садово без административен акт;
 през 1892 г. – заличено е с. Гърци без административен акт поради изселване;
 МЗ № 2820/обн. 14.08.1934 г. – преименува с. Ходжиново на с. Богданица;
 – преименува с. Кара Реизово на с. Болярци;
 – преименува с. Кочачево на с. Кочово;
 – преименува с. Касъмово на с. Моминско село;
 – преименува с. Сатъ Бегово на с. Надеждино;
 – преименува с. Папазлии на с. Поповица;
 – преименува с. Яхалии на с. Селци;
 – преименува с. Чешнегир нова махла на с. Чешнегирово;
 МЗ № 7552/обн. 22.11.1947 г. – преименува с. Надеждино на с. Милево;
 Указ № 169/обн. 10.05.1960 г. – преименува с. Моминско село на с. Моминско;
 Указ № 960/обн. 4 януари 1966 г. – уточнява името на с. Кочово на с. Кочево;
 Указ № 1942/обн. 17.09.1974 г. – заличава с. Чешнегирово и го присъединява като квартал на с. Садово. Обявява новообразуваното населено място за гр. Садово;
 Указ № 250/обн. 22.08.1991 г. – отделя кв. Чешнегирово от гр. Садово и го възстановява като отделно населено място – с. Чешнегирово.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г., по населени места (подредени по численост на населението):

Вероизповедания 
Численост и дял на населението по вероизповедание според преброяването на населението през 2011 г.:

Транспорт 
През територията на общината, в северната ѝ част, от запад на изток преминава участък от 22,4 km трасето на жп линията София – Пловдив – Свиленград.

През общината преминават частично 4 пътя от Републиканската пътна мрежа на България с обща дължина 47,4 km:
 участък от 18,9 km от Републикански път I-8 (от km 238,7 до km 257,6);
 последният участък от 4,9 km от Републикански път II-66 (от km 122,7 до km 127,6);
 началният участък от 13,4 km от Републикански път III-804 (от km 0 до km 13,4);
 началният участък от 10,2 km от Републикански път III-8006 (от km 0,01 до km 10,2).

Топографска карта

Източници

Външни препратки